Diari Oficial de la Generalitat Valenciana


Sumari del DOGV 4040, del 11-07-2001 (2001/6633)

ORDRE de 28 de juny de 2001, de la Conselleria d'Economia, Hisenda i Ocupació, per la qual s'incrementen els crèdits consignats en l'Ordre de 27 de març de 2001, per la qual es determina el Programa de Tallers de Formació i Inserció Laboral i es regula el procediment per a la concessió d'ajudes durant l'exercici 2001.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4040

Data del DOGV
:   11-07-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/6633


Data del document
:   28-06-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda a l'ocupació
    * lluita contra l'atur
    * suport econòmic
    * inserció professional
    * ajuda pública

ORDRE de 28 de juny de 2001, de la Conselleria d'Economia, Hisenda i Ocupació, per la qual s'incrementen els crèdits consignats en l'Ordre de 27 de març de 2001, per la qual es determina el Programa de Tallers de Formació i Inserció Laboral i es regula el procediment per a la concessió d'ajudes durant l'exercici 2001. [2001/X6633]
  
Amb data 5 d'abril de 2001 va ser publicada en el Diari Oficial de la Generalitat Valenciana núm. 3.974, l'Ordre de 27 de març de 2001, de la Conselleria d'Economia, Hisenda i Ocupació, per la qual es determina el Programa de Tallers de Formació i Inserció Laboral i es regula el procediment per a la concessió d'ajudes durant l'exercici 2001, i en ella es determinen, en la disposició addicional única, la quantia dels crèdits que finançaran els programes d'actuació distribuïts en funció dels distints tallers de formació i inserció laboral.
  
Valorades les peticions formulades per les entitats en els citats programes, i havent constatat l'existència de saldo en els crèdits disponibles com a conseqüència de la generació de crèdits, es fa necessari incrementar les dotacions assignades inicialment als mencionats programes, amb l'objecte de satisfer la demanda de sol·licituds de tallers valorades positivament.
  
En virtut d'això, i de conformitat amb el que disposa la disposició addicional única de l'Ordre de 27 de març de 2001, de la Conselleria d'Economia, Hisenda i Ocupació, i en l'article 47 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991,
  
ORDENE
  
Article 1
  
Incrementar la dotació pressupostària assignada en l'Ordre de 27 de març de 2001, de la Conselleria d'Economia, Hisenda i Ocupació, per la qual es determina el Programa de Tallers de Formació i Inserció Laboral, per als següents programes:
  
- Mitjançant tallers per a persones aturades de llarga duració s'assigna una quantia màxima de 92.039.630 PTA (277.919,31 euros), que suposa un increment de 6.241.883 PTA (37.514,47 euros).
  
- Mitjançant tallers per a joves menors de 25 anys s'assigna una quantia màxima de 477.767.214 PTA (733.491,12 euros) que suposa un increment de 44.200.329 PTA (312.782,64).
  
- Mitjançant tallers per a dones s'assigna una quantia màxima de 885.076.579 PTA (606.595,08 euros) que suposa un increment de 22.300.594 PTA (185.886,61 euros).
  
- Mitjançant tallers per a persones discapacitades s'assigna una quantia màxima de 617.176.002 PTA (1.300.399,67 euros) que suposa un increment de 40.729.790 PTA (368.830,91 euros).
  
- Mitjançant tallers per a persones en risc d'exclusió social s'assigna una quantia màxima de 013.847.926 PTA (1.254.614,05 euros) que suposa un increment de 71.693.090 PTA (401.176,86 euros).
  
Article 2
  
La totalitat de les ajudes previstes en l'article precedent es finançaran a càrrec de la línia T4161000 del programa 322.20 «Formació Professional Ocupacional» de la Llei 12/2000, de 28 de desembre, de Pressupostos de la Generalitat Valenciana per a l'exercici de 2001.
  
Article 3
  
Els crèdits consignats per als programes no modificats en aquesta ordre seran els establits en l'Ordre de 27 de març de 2001, de la Conselleria d'Economia, Hisenda i Ocupació.
  
Article 4
  
Les dotacions pressupostàries incrementades en aquesta ordre, juntament amb les previstes en l'Ordre de 27 de març de 2001, de la Conselleria d'Economia, Hisenda i Ocupació, que no sofreixen variació, tenen caràcter màxim, sense perjudici dels posteriors increments que puguen produir-se com a conseqüència de majors disponibilitats pressupostàries, increments aquestos que hauran de publicar-se mitjançant ordre en el DOGV.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 28 de juny de 2001
  
El conseller d'Economia, Hisenda i Ocupació,